钦定古今图书集成/理学汇编/文学典/第102卷 > 周天球
## 钦定古今图书集成/理学汇编/文学典/第102卷 > 周天球

按《苏州府志》：“天球，字公瑕，太仓人。随父侨居吴，从文
征明游，治经生业，名日起。知府王廷造士，独喜天球
与彭年曰：‘吾驭二龙恨晚耳’。年四十，患奇疾，遇神医
得愈，即弃诸生，肆力诗文，兼善大小篆、古隶行楷法，
一时丰碑大碣，皆出其手。天球性爽迈，不屑世故，然
内行淳备，父殁，与二弟分甘共煖，其姑姊妹亲党寡”
居无依者，咸藉举火。感文徵明接引，设像中堂，岁时
奉祀。年八十二，终不举子，以外孙施引昌为后。引昌
少笃学，以名节自砥。万历丙午举人。